«Montana» har flere betydninger.
**Montana** er en delstat nordvest i USA. Den grenser mot Iowa i øst, Sør-Dakota i sørøst, Wyoming i sør, Idaho i vest og mot Canada i nord. Hovedstaden i delstaten heter Helena.

Geografi
--------

Montana er mest kjent for sin flotte natur, og den kjente fjellkjeden Rocky Mountains går igjennom den vestre delen av Montana. Høye og forholdsvis tørre sletter dominerer i østre Montana. Mye av Montanas landskap er preget av tidligere isbreer som har laget brede U-formede daler og forandret elveløpene.

* Bilder fra Montana
* St. Mary Lake i Glacier National ParkSt. Mary Lake i Glacier National Park
* Grinnell GlacierGrinnell Glacier

Historie
--------

De første menneskene i Montana var nomadiske indianere som livnærte seg på jakt av bison og andre dyr samt høsting av ville planter. Ved 1780 var befolkningen av Blackfeet-stammen øst for fjellkjeden oppe i 15 000 innbyggere.

I 1803-1805 oppdaget ekspedisjonen ledet av Lewis og Clark at det fantes forekomster av gull og kobber i området. I kjølvannet av ekspedisjonen kom det flere innvandrere som håpet på å gjøre seg rike på gullforekomstene, men dette var ganske kortvarig og var over tidlig på 1880-tallet. Motsetningene mellom indianerne som ville bevare sine områder, og myndighetene i Washington førte til noen blodige sammenstøt. Mest kjent er slaget ved Little Bighorn i 1876 der kavaleridivisjonen til George Armstrong Custer ble utslettet.

I tillegg ankom det flere handelsmenn i pelsnæringen for å handle i området. I motsetning til forholdet mellom gulljegerne og indianerne, gikk handelen mellom pelshandlerne og indianerne fredelig for seg, men det medførte en kraftig nedgang i bison-bestanden. Flere av indianerne ble også utsatt for alvorlige sykdommer fra handelsmennene. Montana ble en del av USA i 1864 og en formell delstat i november 1889.

Neste generasjon med innvandrere til Montana var bønder som alte opp storfe på de store slettene. På slutten av 1800-tallet ble kobberindustrien svært betydningsfull fordi metall trengtes for å drive den industrielle revolusjon.

Montana ble rammet av alvorlig tørke mellom 1917 og 1923, noe som førte til at om lag 65 000 flyttet fra staten og sendte staten i en økonomisk krise. Fallhøyden ble derfor ikke så stor da økonomisk depresjon rammet hele USA på 1930-tallet, og faktisk ble forholdene noe bedret av New Deal programmene.

De militæren flybasene ved Malmstrom og Glasgow ble bygget under andre verdenskrig og i begynnelsen av den kalde krigen. Flere våpensiloer ble også plassert i delstaten. På 1970-tallet førte energikrisen til en økning for Montanas kull- olje- og gassproduksjon. Fallende energipriser og tørke på 1980- og 1990-tallet førte igjen til en nedgang i Montanas produksjon og laber befolkningsvekst.

I år 2000 ble Montana rammet av en stor skogbrann.

Befolkning
----------

Montana har ingen virkelig store byer. Den største er Billings med 90 000 innbyggere. De fleste byene av en viss størrelse ligger i fjellene i vest. Mye av Montana er forholdsvis grisgrendt, og staten har en av de laveste befolkningstetthetene i USA.

Folketallsestimatet for 2005 beregnet befolkningen til å være på 935 670. Over 90% av innbyggerne er hvite, mens indianere utgjør den største minoritetsgruppen.

Ifølge folketellingen foretatt i 2010 hadde Montana 989 415 innbyggere.

| Befolkningsutviklingen i Montana 1870-2014 |
| --- |
| År |  |  | Innbyggere |  |
| 1870 |    | 20 595 |
| 1880 |    | 39 159 |
| 1890 |    | 142 924 |
| 1900 |    | 243 329 |
| 1910 |    | 376 053 |
| 1920 |    | 548 889 |
| 1930 |    | 537 606 |
| 1940 |    | 559 456 |
| 1950 |    | 591 024 |
| 1960 |    | 674 767 |
| 1970 |    | 694 409 |
| 1980 |    | 786 690 |
| 1990 |    | 799 065 |
| 2000 |    | 902 195 |
| 2010 |    | 989 415 |
| 2014 |    | 1 023 579 |
| Kilde: 1910-2010Estimat 2014 |

Økonomi
-------

Montana har det nest største landbruksarealet i USA, bare overgått av Texas. Både storfe og kornproduksjon er viktige næringer i Montana. Staten har store gårdsbruk og er den tredje fremste hvete-staten, etter Nord-Dakota og Kansas. Siden det er få, men store gårdsbruk og mye kornproduksjon med lave driftsmarginer, er produksjonsverdien og landbrukssubsidiene i Montana relativt lave.

Andre viktige næringer er spesielt gruveindustrien, men også treforedling og næringsmiddelindustri. Turisme er også blitt en viktig inntektskilde.

| Økonomiske nøkkeltall | verdi |  % av BNP | År. kilde |
| --- | --- | --- | --- |
| BNP | 32,3 mrd US$ |  | 2006, *Commerce Dept, Bureau of Economic Analysis, US* |
| Arbeidsløshet | 3,2% |  | 2006, *Labor Dept, Bureau of Labor Statistics, US* |
| Andel fattige | 13,7% |  | 2005-06, *Commerce Dept, Bureau of the Census, US* |
| Inntekt per innb | 30.688 US$ |  | 2006, *Commerce Dept, Bureau of Economic Analysis, US* |

 Kilde: *The World Almanac 2008*, side 45 og 555-587.

Politikk
--------

På føderalt nivå har Montana to plasser i senatet og en plass i representantenes hus. Statens lovgivende forsamling består av et senat på 50 medlemmer og et hus på 100 medlemmer.

Som en forholdsvis tynt befolket stat i nordvest er Montana regnet som en ganske konservativ stat med restriksjoner på alkohol og en tendens til å støtte republikanske kandidater ved valg. George W. Bush vant staten med klar margin både i 2000 og 2004. Imidlertid har demokratene vunnet en del valg i Montana. Plassen i representantenes hus er republikansk, men senatsdelegasjonen består av en demokrat og en republikaner. Guvernøren Greg Gianforte er republikaner. Både delstatssenatet (31-19) og delstatshuset (67-33) styres av republikanerne.

Justis
------

Montana praktiserer dødsstraff. Metoden som brukes er giftsprøyte.

Fylker
------

Se også *liste over fylker i Montana*
Montana har 56 fylker (counties).

Kjente personer
---------------

* Gary Cooper
* David Lynch
* Mike Mansfield
* Lester Thurow
* Evel Knievel
* Elouise Cobell
* Alfred Bertram Guthrie
* John Hoiland, norskættet bonde

Referanser
----------

1. ↑  Resident Population Data. «Resident Population Data - 2010 Census». 2010.census.gov. Arkivert fra originalen 19. oktober 2013. Besøkt 17. august 2011.  «Arkivert kopi». Archived from the original on 25. desember 2010. Besøkt 6. juni 2015. CS1-vedlikehold: Uheldig URL (link)
2. ↑  «Table 1. Annual Estimates of the Resident Population for the United States, Regions, States, and Puerto Rico: April 1, 2010 to July 1, 2014» (CSV). U.S. Census Bureau. 1. januar 2015. Besøkt 1. januar 2015.
3. ↑  «David Thomas Dawson».
4. ↑
5. ↑

Eksterne lenker
---------------

* (en) Offisielt nettsted Rediger på Wikidata

* (en) Montana – kategori av bilder, video eller lyd på Commons Rediger på Wikidata
* Historieside om Montana
* Web kameraer fra Montana. Byer, national parker og andre naturskjønne områder
* Ranch, USAs svar på hytte på fjellet, noen av de fineste eiendommene i USA

|  |  Britisk Columbias flagg Britisk Columbia (NV) | Canadas flagg CanadaAlbertas flagg Alberta (N) |  Saskatchewans flagg Saskatchewan (NØ) |  |
| Idahos flagg Idaho (V) |  | Nord-Dakotas flagg Nord-Dakota (Ø) |
|     ***Montana***     |
|  |
|  | Wyomings flagg Wyoming (S) | Sør-Dakotas flagg Sør-Dakota (SØ) |

Portal: USA

| * v
* d
* r
Fylker i delstaten Montana |
| --- |
| Montanas flagg | 
* Beaverhead
* Big Horn
* Blaine
* Broadwater
* Carbon
* Carter
* Cascade
* Chouteau
* Custer
* Daniels
* Dawson
* Deer Lodge
* Fallon
* Fergus
* Flathead
* Gallatin
* Garfield
* Glacier
* Golden Valley
* Granite
* Hill
* Jefferson
* Judith Basin
* Lake
* Lewis and Clark County
* Liberty
* Lincoln
* McCone
* Madison
* Meagher
* Mineral
* Missoula
* Musselshell
* Park
* Petroleum
* Phillips
* Pondera
* Powder River
* Powell
* Prairie
* Ravalli
* Richland
* Roosevelt
* Rosebud
* Sanders
* Sheridan
* Silver Bow
* Stillwater
* Sweet Grass
* Teton
* Toole
* Treasure
* Valley
* Wheatland
* Wibaux
* Yellowstone

 | USAs flagg |

| * v
* d
* r
USAs delstater og andre undernasjonale områder i USA |
| --- |
| Delstater | Alabama **·** Alaska **·** Arizona **·** Arkansas **·** California **·** Colorado **·** Connecticut **·** Delaware **·** Florida **·** Georgia **·** Hawaii **·** Idaho **·** Illinois **·** Indiana **·** Iowa **·** Kansas **·** Kentucky **·** Louisiana **·** Maine **·** Maryland **·** Massachusetts **·** Michigan **·** Minnesota **·** Mississippi **·** Missouri **·** Montana **·** Nebraska **·** Nevada **·** New Hampshire **·** New Jersey **·** New Mexico **·** New York **·** Nord-Carolina **·** Nord-Dakota **·** Ohio **·** Oklahoma **·** Oregon **·** Pennsylvania **·** Rhode Island **·** Sør-Carolina **·** Sør-Dakota **·** Tennessee **·** Texas **·** Utah **·** Vermont **·** Vest-Virginia **·** Virginia **·** Washington **·** Wisconsin **·** Wyoming | USAs flagg |
| Føderalt distrikt | District of Columbia |
| Oversjøiske territorier | Amerikansk Samoa **·** De amerikanske Jomfruøyer **·** Bakerøya **·** Guam **·** Howlandøya **·** Jarvisøya **·** Johnston Atoll **·** Kingman Reef **·** Midwayøyene **·** Navassaøya **·** Nord-Marianene **·** Palmyra Atoll **·** Puerto Rico **·** Wake Island |
| ISO 3166-2:US |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** GeoNames **·** BBC Things **·** MusicBrainz **·** GNIS
 |